पाएं अपने शहर की ताज़ा ख़बरें और फ्री ई-पेपरडाउनलोड करें
चांदराना कस्बे के एक कोरोना पॉजिटिव मरीज को बीते दिनों दौसा अस्पताल से बिना इलाज के बैरंग लौटना पड़ा।सपन विश्वास की करीब 8-9 दिन पूर्व तबीयत खराब हुई थी। 5 दिन बाद जब उसकी तबीयत ज्यादा बिगड़ गई तो वह अपने स्तर पर दौसा जांच कराने गया जहां वह कोरोना पॉजिटिव निकला। वह अस्पताल में भर्ती होने गया तो इमरजेंसी में 4 घंटे स्ट्रेचर पर पड़ा रहने के बावजूद उसे भर्ती नहीं किया गया। चिकित्सक ने बेड खाली नहीं होने की बात कहकर लौटा दिया। निजी चिकित्सक से दवाऐं लेकर वह वापस घर लौट आया। अब उसका निजी चिकित्सक से इलाज चल रहा है। उसके स्वास्थ्य में पहले से सुधार है। उसने स्वयं को कमरे में क्वारंटाइन कर रखा है।सरकारी अस्पताल में भर्ती नहीं करना मरीज की जान पर तो भारी पड़ ही सकता था। अन्य लोग भी कोरोना संक्रमण की चपेट में आ सकते थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn